
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 205 
                                                            din 08 decembrie 2020
privind constituirea comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 28.057/19.11.2020 şi la Consiliul Local Sighișoara cu nr. 29.199/04.12.2020, de referatul de aprobare, înregistrat cu nr. 28.061/19.11.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare; 


Având în vedere prevederile Legii nr. 114/1996, Legea locuinţei, republicată, cu modificările şi completările ulterioare; 

Având în vedere prevederile Ordonanţei de Urgenţă a Guvernului nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, cu modificările şi completările ulterioare;

Luând în considerare prevederile Ordonanţei de Urgenţă a Guvernului nr. 57 din 7 mai 2008 pentru modificarea Legii locuinţei nr. 114/1996 şi pentru modificarea şi completarea Ordonanţei de Urgenţă a Guvernului nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000 cu modificările şi completările ulterioare, cu precădere cele ale art. 21 şi art. 30;

Luând în considerare Hotărârea Consiliului Local Sighişoara nr. 20/27.02.2017 pentru aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor din fondul locativ, administrarea, exploatarea şi închirierea acestora în Municipiul Sighișoara;

Având în vedere Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;
Având în vedere că este necesară constituirea, prin hotărâre a Consiliului local, a comisiei sociale de analiză pentru repartizarea locuinţelor din fondul locativ (inclusiv cele sociale), destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;
Având în vedere Raportul de specialitate al Direcției Administrarea Patrimoniului, înregistrat cu nr. 28.058/19.11.2020, prin care se propune constituirea comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1) şi alin. (2) lit. “d”, alin. (7) lit. “q”, alin. (14), art. 139 alin. (1) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare; 


                                                         H O T Ă R Ă Ş T E :
Art. 1. Se aprobă constituirea comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, care va fi formată din 5 (cinci) membrii, după cum urmează:

a). Ioan - Iulian Sîrbu   –   Primarul municipiului     

– preşedinte;


b). Bizo Anca  – Secretarul General al municipiului

– membru;



c). Grabcev Adrian    

– consilier local

– membru;
d). Burghelea Bogdan - Ioan
– consilier local

– membru;
e). Reiter Volker


– consilier local

– membru.


Art. 2. Secretariatul comisiei va fi asigurat de către personalul Direcţiei Administrarea Patrimoniului – Compartimentul Spaţiu Locativ, din cadrul aparatului de specialitate al Primarului municipiului, desemnat în acest sens.

Art. 3. Cu data adoptării prezentei hotărâri, orice dispoziţii contrare se abrogă.

Art. 4. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului – Compartimentul Spaţiu Locativ şi persoanele nominalizate.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Gall Ernő                                                                    
                                               Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar General;

  2 ex. Direcția Administrarea Patrimoniului;

  1 ex. Compartimentul Spaţiu locativ;

  1 ex. domnul consilier local Grabcev Adrian;

  1 ex. domnul consilier local Burghelea Bogdan - Ioan;

  1 ex. domnul consilier local Reiter Volker.

12 ex.

B.A. 
